ગાંધીનગરના પીડીપીયુ પાસે આવેલા સાર્થક બંગલો માં રહેતી 30 વર્ષીય બરખા દવે નામની યુવતીએ ગાંધીનગરના સેક્ટર 7 પોલીસ સ્ટેશનમાં તેના પતિ સામે છેતરપીંડીની એક વિચિત્ર ફરિયાદ નોંધાવી છે જેમાં તેણે આક્ષેપ કર્યો છે કે તેના પતિ વિનયે ઑસ્ટ્રેલિયામાં પી આર (પરમેનેન્ટ રેસિડેન્સી) અને સારી નોકરી માટે તેને વિશ્વાસમાં લઈને છૂટાછેડા આપી દીધા હતા. અને અંદાજે 13 લાખ જેટલા રૂપિયા પણ લઈ લીધા હતા. ત્યારબાદ તેનો સંપર્ક બંધ કરી દીધો હતો. આ અંગે પોલીસે વધુ તપાસ હાથ ધરી છે.આ બનાવની વિગતો એવી છે કે બરખા દવે હાલ સાર્થક બંગલો ગાંધીનગર ખાતે તેના માતા પિતા સાથે રહે છે. અને ઇન્ફોસિટી માં એચ આર મેનેજર તરીકે નોકરી કરે છે.